Verejný obstarávateľ:	Mestská časť Bratislava Petržalka, Kutlíkova 17, 
	852 12 Bratislava
PREDMET ZÁKAZKY:	Chodník – ľahkoatletická dráha ZŠ Budatínska 61, Bratislava- Petržalka

Zákazka s nízkou hodnotou

Výzva na predkladanie ponúk

vypracovaná v súlade s § 102  zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na uskutočnenie stavebných prác: Chodník – ľahkoatletická dráha ZŠ Budatínska 61, Bratislava- Petržalka

1. Identifikácia verejného obstarávateľa: 
    Mestská časť Bratislava  Petržalka
    Sídlo : Kutlíkova 17, 852 12 Bratislava
    V zastúpení: Doc. RNDr. Milan Ftáčnik, CSc., starosta
    IČO: 603201
    Kontaktná osoba: Bc. Marek Harum, email : marek.harum@petrzalka.sk
  
2. Predmet zákazky: Chodník – ľahkoatletická dráha ZŠ Budatínska 61, Bratislava- 
    Petržalka

3. Typ zmluvy: Zmluva o dielo

4. Klasifikácia predmetu zákazky: Spoločný slovník obstarávania:
	Hlavný predmet obstarávania CPV: 45233161-5 Stavebné práce na stavbe chodníkov

5. Opis predmetu zákazky:
Predmetom zákazky je realizácie chodníka v areáli ZŠ Budatínska 61, Bratislava- Petržalka s možnosťou využitia chodníka ako ľahkoatletickej dráhy (viď príloha č.1)
Zákazka pozostáva z vybudovania:
-	chodníka dĺžky 118 m šírky 3 m z profilovaných gumových rohoží,
-	pieskového doskočiska rozmerov 7 x 3 m na konci chodníka.
Súčasťou predmetu zákazky je aj dodávka súvisiacich prác a služieb ako je doprava materiálu, odvoz a likvidácia prebytočnej zeminy a stavebného odpadu a pod.

6. Lehoty ukončenia práce alebo trvanie zmluvy: 
Trvanie zmluvy :  08/2010 – 09/2010

7. Množstvo alebo rozsah predmetu zákazky:  
Chodník bude využívaný ako ľahkoatletická dráha. Ako povrch chodníka budú použité profilované gumové rohože rozmerov 1000 x 1000 x 50 mm farby červenej. Na dráhe budú vyznačené 2 ks vodiace čiary šírky 10 cm bielej farby. Podložie musí byť z kameniva frakcie 0-32 mm v hrúbke 150 mm zvibrované na 35 – 40 Mpa. Rohože sa ukladajú do pieskového lôžka frakcie 1-8 mm hrúbky 40 mm. Rohože po uložení treba zvibrovať. Na okraji ľahkoatletickej dráhy na južnej strane budú uložené záhradné obrubníky rozmerov 1000 x 200 x 50 mm do betónového lôžka. Na severnej strane bude využitý už osadený obrubník futbalového ihriska. Navrhovanú ľahkoatletickú dráhu treba vyspádovať v 0,5% spáde smerom od futbalového ihriska.
Doskočisko pre skok ďaleký bude rozmerov 7,0 x 3,0 m. Okolo doskočiska budú osadené betónové obrubníky rozmerov 500 x 100 x 50 mm do betónového lôžka. Doskočisko má hĺbku 500 mm a dno tvoria plné pálené tehly. Priestor doskočiska je vyplnený riečnym pieskom. Ako odrazová doska je navrhnutá drevená fošňa 2000 x 100 mm.

8. Rozdelenie predmetu zákazky na časti:  Nie
Uchádzač predloží jednu ponuku na celý predmet zákazky.

9. Hlavné podmienky financovania a platobné podmienky: 
Predmet zákazky bude financovaný z vlastných zdrojov verejného obstarávateľa. Platba sa uskutoční v súlade so zmluvou o dielo na základe vystavenej faktúry, prílohou ktorej bude súpis vykonaných prác potvrdený objednávateľom. Doba splatnosti faktúry: do 30 dní odo dňa doručenia faktúry verejnému obstarávateľovi. Zhotoviteľ môže vystaviť faktúru až po odovzdaní diela bez závad a nedorobkov. Verejný obstarávateľ preddavky neposkytuje.
Predpokladaná celková hodnota zákazky je 20 000,- € bez DPH.

10. Podmienky účasti vo verejnom obstarávaní:

10.1 Osobné postavenie uchádzačov:
	Uchádzač musí spĺňať podmienku účasti podľa § 26 ods. 1 písm. f zákona o verejnom obstarávaní a jej splnenie preukáže podľa § 26 ods. 2 písm. e) zákona o verejnom obstarávaní predložením originálneho dokladu alebo overenej kópie:
	10.1.1 dokladu o oprávnení uskutočňovať stavebné práce, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky alebo čestné vyhlásenie podľa predpisov v krajine svojho sídla, že uchádzač je oprávnený na dodanie požadovaného predmetu zákazky,
	Uchádzač môže predložiť:
	10.1.1.1 výpis zo živnostenského registra, alebo
	10.1.1.2 výpis z obchodného registra , alebo
	10.1.3.3 iné než živnostenské oprávnenie, vydané podľa osobitných predpisov.
	10.1.2 Uchádzač zapísaný do zoznamu podnikateľov, ktorí preukázali spôsobilosť na uzavieranie zmlúv vo verejnom obstarávaní, môže podľa § 128 ods. 1 zákona o verejnom obstarávaní doklad požadovaný v bode 10.1.1 tejto výzvy nahradiť predložením úradne osvedčenej kópie platného potvrdenia Úradu pre verejné obstarávanie o zapísaní uchádzača do zoznamu podnikateľov podľa zákona o verejnom obstarávaní (potvrdenie nesmie byť staršie ako jeden rok ku dňu predloženia ponúk).

10.2 Technická alebo odborná spôsobilosť uchádzačov:
	10.2.1 Uchádzač musí spĺňať podmienku účasti podľa § 28 ods.1 písm. c) zákona o verejnom obstarávaní - údaje o technikoch alebo technických orgánoch, tých, ktorí sú zodpovední za kontrolu kvality a plnenie zmluvy bez ohľadu na to, v akom zmluvnom vzťahu sú k uchádzačovi, resp. tých, na ktorých sa môže uchádzač obrátiť so žiadosťou o vykonanie týchto prác, vrátane ich vyhlásenia, že budú k dispozícii v čase plnenia zmluvy – originál dokladu.
	Uchádzač predloží nasledovné doklady o odbornej spôsobilosti:
	- doklad o odbornej spôsobilosti - stavbyvedúci podľa zák. č. 236/2000 Z. z., ktorým sa mení a dopĺňa zák. č. 138/1992 Zb. v znení zák. č. 554/2001 o autorizovaných architektoch a autorizovaných stavebných inžinieroch v znení neskorších predpisov s odbornou spôsobilosťou na pozemné stavby. Rovnako bude verejný obstarávateľ akceptovať osvedčenia vydávané v iných krajinách, akceptované Slovenskou komorou stavebných inžinierov. Doklad musí byť predložený ako overená fotokópia osvedčenia s originálom odtlačku pečiatky a podpisom odborne spôsobilej osoby. 
	10.2.2 Uchádzač musí spĺňať podmienku účasti podľa § 28 ods. 1 písm. l) bod 2 zákona o verejnom obstarávaní – uchádzač predloží k výrobku gumové rohože, ktoré sa majú dodať vyhlásenia zhody a doplňujúce podklady k nim, certifikáty vydané autorizovanými osobami alebo notifikovanými osobami Európskymi spoločenstvami, ktoré majú oprávnenie na posudzovanie zhody výrobkov alebo na preukazovanie zhody stavebných výrobkov s technickými špecifikáciami.

11. Hodnotenie splnenia podmienok účasti vo verejnom obstarávaní: 
Splnenie podmienok účasti bude posudzované na základe predloženia požadovaných dokumentov a dokladov v súlade so zákonom o verejnom obstarávaní, a s touto výzvou na predkladanie ponúk nasledovne: Splnil - nesplnil. 
12. Označenie, či sa vyžaduje uviesť mená, priezviská a potrebnú odbornú kvalifikáciu zamestnancov uchádzača, ktorí budú zodpovední za plnenie zmluvy:    ÁNO

13. Obsah ponuky:
Ponuka predložená uchádzačom musí obsahovať tieto doklady:
13.1 Dokument, v ktorom budú uvedené identifikačné údaje záujemcu a návrh zmluvnej ceny za dodanie predmetu zákazky.
V návrhu zmluvnej ceny uchádzač uvedie cenu za dodávku a montáž predmetu zákazky podľa bodu 7. tejto výzvy na predkladanie ponúk ako cenu bez DPH a cenu spolu s DPH.
13.2 Doklad podľa bodu 10.1.1 tejto výzvy.
13.3 Doklady podľa bodu 10.2.1 a 10.2.2 tejto výzvy.
13.4 Čestné vyhlásenie uchádzača, že bez výhrad súhlasí s podmienkami uvedenými vo výzve na predkladanie ponúk a v zmluve o dielo.
13.4 Čestné vyhlásenie uchádzača o pravdivosti všetkých údajov uvedených v ponuke, o úplnosti všetkých predložených dokladov v ponuke a o tom, že uchádzač výzve na predkladanie ponúk rozumel.

14. Miesto a lehota na predkladanie ponúk:
	Ponuku treba doručiť do podateľne verejného obstarávateľa na adresu:
	Miestny úrad mestskej časti Bratislava-Petržalka
	Kutlíkova 17 
	852 12 Bratislava
	najneskôr dňa  26.7.2010 do 12,00 hod.

15. Označenie obálky ponuky:
Uchádzač vloží kompletnú ponuku podľa bodu 13. tejto výzvy do nepriehľadnej obálky. Obálka ponuky musí byť uzatvorená, zabezpečená proti nežiaducemu otvoreniu a označená nasledovnými údajmi:
- adresa verejného obstarávateľa uvedená v bode 14. tejto výzvy,
- adresa uchádzača (jeho obchodné meno a adresa sídla alebo miesta podnikania),
- označenie „Verejné obstarávanie – neotvárať“,
- heslo súťaže: „Chodník – ľahkoatletická dráha ZŠ Budatínska“.
Verejný obstarávateľ odporúča uchádzačom vyhotoviť nerozoberateľnú väzbu ponuky.

16. Jazyk, v ktorom možno predložiť ponuky:
Ponuky sa predkladajú v slovenskom jazyku.

17. Otváranie ponúk:
Otváranie ponúk sa uskutoční dňa 26.7.2010 o 14,00 hod. na adrese: Mestská časť Bratislava-Petržalka, zasadačka na 8. poschodí, Kutlíkova 17, 852 12 Bratislava. 
Otváranie ponúk je neverejné.

18. Platnosť zmluvy:
Odo dňa účinnosti zmluvy o dielo do 09/2010. 

19. Lehota viazanosti ponuky:
Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom do: 30.09.2010.

20. Kritéria na hodnotenie ponúk : 
20.1 Najnižšia cena za predmet zákazky, t.j. cena s DPH podľa bodu 13.1. tejto výzvy. 
20.2 Po úvodnom úplnom vyhodnotení sa uskutoční elektronická aukcia, účelom ktorej bude zostavenie poradia ponúk automatizovaným vyhodnotením. Pretože kritériom na vyhodnotenie ponúk je najnižšia cena za predmet zákazky, východiskom elektronickej aukcie budú ceny.

21. Vyhodnotenie ponúk: 
21.1. Verejný obstarávateľ bude postupovať podľa § 99 ods. 1 písm. f ) a  g) zákona o verejnom obstarávaní. Na otváranie a vyhodnotenie ponúk zriadi komisiu v súlade s § 40 zákona o verejnom obstarávaní. Verejný obstarávateľ nepoužije § 41 cit. zákona. 
21.2. Po úvodnom úplnom vyhodnotení ponúk verejný obstarávateľ za účelom predkladania nových cien upravených smerom nadol použije elektronickú aukciu, východiskom ktorej sú ceny. Verejný obstarávateľ vyzve uchádzačov, ktorí splnili podmienky, na predloženie nových cien. Verejný obstarávateľ bude postupovať v súlade s § 43 zákona o verejnom obstarávaní podľa ustanovení týkajúcich sa predmetného postupu verejného obstarávania.
	21.3. Verejný obstarávateľ po skončení elektronickej aukcie uzavrie zmluvu na základe výsledku elektronickej aukcie.

22. Ďalšie informácie verejného obstarávateľa:
	22.1. Verejný obstarávateľ uzavrie s úspešným uchádzačom zmluvu o dielo podľa Obchodného zákonníka.
	22.2. Obhliadka (bez možnosti zamerania) miesta realizácie  prác sa odporúča uchádzačom vykonať z verejných priestranstiev. Areál ZŠ Budatínska č. 61 v Bratislave je v pracovných dňoch prístupný. Umiestnenie dráhy viď. príloha č.1.
	22.3. Verejný obstarávateľ použije elektronickú aukciu. Verejný obstarávateľ vyzve uchádzačov, ktorí splnili podmienky, na predloženie nových cien. Výzva bude obsahovať všetky potrebné údaje  pre uchádzačov podľa § 43 ods. 7 zákona.
	22.5. Verejný obstarávateľ si vyhradzuje právo neuzatvoriť zmluvu so žiadnym uchádzačom v prípade, ak podmienky predložené v ponuke budú pre obstarávateľa zjavne nevýhodné.
	22.6. Verejný obstarávateľ si vyhradzuje právo neprijať ponuku uchádzača, ktorá prekročí výšku finančných prostriedkov, ktoré má verejný obstarávateľ na tento účel vyčlenené alebo presiahne predpokladanú hodnotu zákazky.
	22.7. Všetky výdavky spojené s prípravou a predložením ponuky znáša uchádza bez akéhokoľvek finančného nároku u verejného obstarávateľa.

23. Dátum zverejnenia tejto Výzvy na predkladanie ponúk:
	01.07.2010

Schválil:   Doc. RNDr. Milan Ftáčnik, CSc.